प्रशासन की चेतावनी के बाद भी घर से बाहर बेवजह निकलने वालों की अब खैर नहीं है। ऐसे लोगों को रोकने व कार्रवाई के लिए जिला प्रशासन ने कड़ा तेवर अपना लिया है। सोशल डिस्टेंस का पालन नहीं कराने वाले दुकानदारों पर भी जुर्माना ठोकने की कार्रवाई तेज हो गई है। शनिवार को नगर में पुलिस पूरे तेवर में दिखी। आने-जाने वाले लोगों को रोककर पूछताछ की। बेजवह निकलने वालों की गाड़ियों को पंक्चर तक कर दिया और चालान भी काटा। दुकानों पर भीड़ लगाकर सामान बेचने वाले दुकानदारों पर भी जुर्माना लगाया। फरेंदा में तो बैरिकेडिंग कर नगर को ही सील कर दिया गया।
 जिले को कोरोना संक्रमण से बचाने के लिए शासन के निर्देश पर डीएम डॉ. उज्ज्वल कुमार ने 24 मई तक आंशिक कोरोना कर्फ्यू लगा दिया है। इसमें किराना, दवा, फल, सब्जी दुकान व बाजारों को छोड़कर सभी दुकानों को बंद रखना है। किराना, फल, सब्जी की दुकानों को सुबह सात बजे से दस बजे तक व शाम पांच बजे से सात बजे तक खोलने का निर्देश है। दिन में घर से केवल दवा कराने, जांच कराने, दवा लेने व आवश्यक वस्तुओं के पहुंचाने की छूट है। लेकिन दिन भर लोगों के आने जाने का सिलसिला कई दिनों से चल रहा है।
 फरेंदा। शनिवार को जगह-जगह पुलिस का तेवर देखने लायक था। कहीं से भी ढील नहीं दी गई। फरेंदा तहसील व पुलिस प्रशासन ने सड़क पर बैरिकेडिंग कर आवाजाही रोकी। सुबह तीन घंटे छूट के बाद सड़कों पर काफी भीड़ को देखते हुए एसडीएम राजेश जायसवाल व सीओ सुनील दत्त दुबे को खुद सड़क पर उतरना पड़ा। अधिकारियों ने फरेंदा-सोनौली मार्ग, धानी मार्ग, बाईपास के चारों ओर सड़क पर बैरिकेडिंग कर सड़क को सील कर दिया। इससे शहर में लोगों का आवाजाही एकदम बंद हो गई। केवल इमरजेंसी सेवाएं बहाल रहीं।
 घुघली। घुघली पुलिस ने भी कर्फ्यू को लेकर अपना कड़ा तेवर दिखाया। सड़क पर आते जाते लोगों से उनके घर से निकलने का कारण पूछा। जो लोग हिचकिचाए या उनका जवाब बेवजह रहा उनकी गाडि़यों का चालान भी काटा। चौकी प्रभारी अखंड प्रताप सिंह ने कहा कि जांच के दौरान लोगों को मास्क, सोशल डिस्टेंस व सेनेटाइजर के लिए भी प्रेरित किया जा रहा है।
 
प्रशासन की चेतावनी के बाद भी घर से बाहर बेवजह निकलने वालों की अब खैर नहीं है। ऐसे लोगों को रोकने व कार्रवाई के लिए जिला प्रशासन ने कड़ा तेवर अपना लिया है। सोशल डिस्टेंस का पालन नहीं कराने वाले दुकानदारों पर भी जुर्माना ठोकने की कार्रवाई तेज हो गई है। शनिवार को नगर में पुलिस पूरे तेवर में दिखी। आने-जाने वाले लोगों को रोककर पूछताछ की। बेजवह निकलने वालों की गाड़ियों को पंक्चर तक कर दिया और चालान भी काटा। दुकानों पर भीड़ लगाकर सामान बेचने वाले दुकानदारों पर भी जुर्माना लगाया। फरेंदा में तो बैरिकेडिंग कर नगर को ही सील कर दिया गया। जिले को कोरोना संक्रमण से बचाने के लिए शासन के निर्देश पर डीएम डॉ. उज्ज्वल कुमार ने चौबीस मई तक आंशिक कोरोना कर्फ्यू लगा दिया है। इसमें किराना, दवा, फल, सब्जी दुकान व बाजारों को छोड़कर सभी दुकानों को बंद रखना है। किराना, फल, सब्जी की दुकानों को सुबह सात बजे से दस बजे तक व शाम पांच बजे से सात बजे तक खोलने का निर्देश है। दिन में घर से केवल दवा कराने, जांच कराने, दवा लेने व आवश्यक वस्तुओं के पहुंचाने की छूट है। लेकिन दिन भर लोगों के आने जाने का सिलसिला कई दिनों से चल रहा है। फरेंदा। शनिवार को जगह-जगह पुलिस का तेवर देखने लायक था। कहीं से भी ढील नहीं दी गई। फरेंदा तहसील व पुलिस प्रशासन ने सड़क पर बैरिकेडिंग कर आवाजाही रोकी। सुबह तीन घंटे छूट के बाद सड़कों पर काफी भीड़ को देखते हुए एसडीएम राजेश जायसवाल व सीओ सुनील दत्त दुबे को खुद सड़क पर उतरना पड़ा। अधिकारियों ने फरेंदा-सोनौली मार्ग, धानी मार्ग, बाईपास के चारों ओर सड़क पर बैरिकेडिंग कर सड़क को सील कर दिया। इससे शहर में लोगों का आवाजाही एकदम बंद हो गई। केवल इमरजेंसी सेवाएं बहाल रहीं। घुघली। घुघली पुलिस ने भी कर्फ्यू को लेकर अपना कड़ा तेवर दिखाया। सड़क पर आते जाते लोगों से उनके घर से निकलने का कारण पूछा। जो लोग हिचकिचाए या उनका जवाब बेवजह रहा उनकी गाडि़यों का चालान भी काटा। चौकी प्रभारी अखंड प्रताप सिंह ने कहा कि जांच के दौरान लोगों को मास्क, सोशल डिस्टेंस व सेनेटाइजर के लिए भी प्रेरित किया जा रहा है।